Решение на Общия съд от 16 май 2013 г. - Верус/СХВП - Performance Industries Manufacturing (VORTEX)
(Дело T-104/12)
(Марка на Общността - Производство по възражение - Заявка за словна марка на Общността "VORTEX" - По-ранна словна марка на Общността "VORTEX" - Относително основание за отказ - Липса на вероятност от объркване - Член 8, параграф 1, буква б) от Регламент (ЕО) № 207/2009 - Право на приоритет - Член 29 от Регламент № 207/2009 - Частичен отказ - Член 50 от Регламент № 207/2009 - Нарушение на правото на изслушване - Член 75, второ изречение от Регламент № 207/2009)
Език на производството: немски
Страни
Жалбоподател: "Верус" ЕООД (София, България) (представители: първоначално S. Vykydal, впоследствие F. Henkel, avocats)
Ответник: Служба за хармонизация във вътрешния пазар (марки, дизайни и модели) (представител: D. Walicka)
Друга страна в производството пред апелативния състав на СХВП: Performance Industries Manufacturing, Inc. (Одеса, Флорида, Съединени щати)
Предмет
Жалба срещу решението на четвърти апелативен състав на СХВП от 21 декември 2011 г. (преписка R 512/2011-4), постановено в производство по възражение със страни "Верус" ЕООД и Performance Industries Manufacturing Inc.
Диспозитив
Отхвърля жалбата.
Осъжда "Верус" ЕООД да заплати съдебните разноски.
____________
1 - ОВ C 157, 2.6.2012 г.